Vinnige, geurige stokvis - Goeie Huishouding
Tuis » Recipes » Seekos » Vinnige, geurige stokvis
Vinnige, geurige stokvis
1 k pêrelgort
1 middelslag-patat (340 g), geskil en gekap
1 groot rooi soetrissie (230 g tot 280 g)
1 bossie sprietuie
1 stuk (7 cm) vars gemmer, afgeskil
2 blikkies (400 g elk) gekapte tamaties (geen sout bygevoeg), gedreineer
4 stokvisﬁlette (110 g elk), vel verwyder
Meng die gort en 3 k water in ’n groot mikrogolfbestande bak. Bedek met kleefplastiek en steek gaatjies in; mikrogolf op hoog vir 10 minute. Roer die patat by. Bedek weer met kleefplastiek en steek gaatjies in; mikrogolf op hoog vir 15 minute of tot sag.
Sny intussen die soetrissie en sprietuie en rasper die gemmer; hou 2 e van die sprietuie vir opdiening opsy. Meng die res van die sprietuie, soetrissie, gemmer en ¼ t elk sout en peper in ’n bak. Spuit olyfolie-kossproei oor.
Verhit ’n 30 cm-pan op mediumhoë hitte. Voeg die soetrissiemengsel by. Braai vir 3 minute of totdat dit liggies begin verbruin; roer gereeld. Voeg die kerriepoeier by; braai vir 1 minuut terwyl jy roer. Roer die tamaties by en verhoog die hitte totdat dit kook. Plaas die stokvis in die tamatiemengsel, bedek en laat prut vir 5 tot 8 minute of totdat die vis heeltemal ondeursigtig is. Skep die vis en die sous op die gort en patats. Garneer met die sprietuie.
ELKE PORSIE: Sowat 1 611 kJ, 29 g proteïen, 64 g koolhidrate, 2 g totale vet (0 g versadigde vet), 13 g vesel, 49 mg cholesterol, 255 mg natrium.